لاعَسْعس اللِيل عَسْ الهًم بضلوعي
ظُلمة همومي وظلم الليل جاء معها
من كٌبر ونًات صدري سكر إسموعي
والعبره اللي بحلقي ماقدر أجرعها
على وليفِ قطع بالوصل ممنوعي
والظاهر إن الوفا جفت منابٍعها
يتبع هواهٌم وهو ماهوب متبو عي
حياته اللي رسمْوها غَصب يتْبعها
لو سال دمْع العيون وخالط إدموعي
والونًه اللي بصَدْري صَار يٍسْمَعها
ويشوف حُبه بوسط القلب مطْبوعي
مشاعره بالوفاء والشوق يٍجْمعها
ماسَار في طوعْ غيري سَار في طوعي
والنفس لاجا هَواها مين يمْنعها
إِشتقت لكْ والعَواطف ميٍته جوعي
مافيه غِيرك بشَر للنَفس يشْبعها
كِل الحَلا والحسن والزين مجموعي
هو منْبع الزٍين ولغيره يوزعها
يامُنيٍتي ياحياتي خِف في روعي
ماعاد عندي صَبر ضَيعْت شارعها
يومٍ يًمر ياحبيبي ماله ارْجوعي
وأَخاف نفْسي تضَيعني وأَضيعْها
إن كان هذا جِفا بالشكل والنوعي
حسْبي على اللي مِغير في طبايِعها
أَسئلك بالي خلق حَواء من ضلوعي
دمعة فراقي طَلبتك لاتدمعها
أًنا ترا في غيابك تطفي إشْموعي
واللحظه اللي تجيبك وين بَايعها
أَسْتاهلك ياهَوى بالي ومشْروعي
وإنته بعد لو طلبت العين لشْلَعها